قلات : بلوچستان نیشنل پارٹی نا قائم مقام صدر مسکوہی صوبائی وزیر پرنس موسی جان بلوچ پارینے کہ وڈھ انا حالیت آتے اسہ سجفوک ءُ ڈٹ اسے نا رد اٹ خراب کننگ انگ ءِ‘ وڈھ انا باندات نلا سیاسی ءُ ویل اسے دادے قبائلی جوڑ کننگ نا بے سہب کوشست کننگ انگ ءِ‘ نن دا ڈٹ ءِ جوڑ کروک آتے پانہ کہ سردار اختر جان تنیا اف مچ آ بلوچ قوم اوڑتون سلوک ءِ‘ سردار اختر جان مینگل ءِ کرک‘ وسیلہ غاتیا سوگو سلنگ آ سزا تننگ نا کوشست کننگ انگ ءِ ہرادے بلوچ قوم ہچ گہس سگپک۔ زوت کوئٹی پارٹی نا سرخیل آتادیوان بٹنگسا آخبت نا حکمت عملی نا پڑو کننگک۔ دا خیال آتا درشانی ءِ او قلات پریس کلب نا مون آ برانزی ریلی آن تران آن پد پریس کانفرنس آن تران کرسا کرے۔
(آن لائن)
